Mestská časť Bratislava–Nové Mesto

Materiál na rokovanie
Miestneho zastupiteľstva
dňa: 13.10.2015

Návrh 
na schválenie predaja pozemkov registra „C“ KN, v k.ú. Vinohrady:
- parc. č. 5934/2 v prospech MVDr. Ota Orbana a Jozefy Orbanovej
- parc. č. 5934/3 v prospech Ing. Petra Ružičku 
- parc. č. 5934/5 v prospech RNDr. Mariana Vitteka a Jany Vittekovej
- parc. č. 5934/6 v prospech MUDr. Anny Mošaťovej a Mariána Mošaťa
- parc. č. 5934/7 v prospech RNDr. Róberta Fekára a Ing. Silvie Fekárovej

Predkladá:						       Materiál obsahuje:

Ing. Mgr. Ľubomír Baník				       1. Návrh uznesenia
prednosta MÚ BANM				       2. Dôvodovú správu
3. LV č. 3610
4. LV č. 3604
5. LV č. 872
6. LV č. 3473
7. LV č. 6581
8. LV č. 3759
   9. Znalecký posudok č. 174/2014
                                                                                	      10. Kópia z katastrálnej mapy
							      11. Predchádzajúci súhlas primátora
						                                                                                       	       
Spracovateľ:						       Stanovisko právnej skupiny:

Mgr. Zuzana Kozáková	
referentka odd. právneho, podnikateľských činností, 
evidencie súpisných čísiel a správy pozemkov 

Zodpovedná:

Mgr. Marianna Moravcová Tomčíková		 
vedúca odd. právneho, podnikateľských činností, evidencie súpisných čísiel a správy pozemkov 

Na rokovanie prizvať:

spracovateľa

október 2015
Návrh uznesenia

Miestne zastupiteľstvo mestskej časti Bratislava-Nové Mesto 

s c h v a ľ u j e

predaj pozemkov registra „C“ KN, v k.ú. Vinohrady:
-	parc. č. 5934/2, zastavané plochy a nádvoria, o výmere 20 m2 pre manželov               MVDr. Ota Orbana a Jozefu Orbanovú, bytom Ambrova 22, Bratislava; 
-	parc. č. 5934/3, zastavané plochy a nádvoria, o výmere 18 m2 pre Ing. Petra Ružičku, bytom Brižitská 18, Bratislava; 
-	parc. č. 5934/5, zastavané plochy a nádvoria, o výmere 19 m2 pre manželov               RNDr. Mariana Vitteka, bytom Hlavná 362, Gajary a Janu Vittekovú, bytom Višňová 2, Bratislava;
-	parc. č. 5934/6, zastavané plochy a nádvoria, o výmere 19 m2 pre manželov               MUDr. Annu Mošaťovú a Mariána Mošaťa, bytom Ambrova 22, Bratislava; 
-	parc. č. 5934/7, zastavané plochy a nádvoria, o výmere 19 m2 pre manželov               RNDr. Róberta Fekára a Ing. Silviu Fekárovú, bytom Ambrova 20, Bratislava

; v súlade s ustanovením § 9a ods. 8 písm. b) zákona 138/1991 Zb. o majetku obcí v znení neskorších predpisov 

; za kúpnu cenu vo výške všeobecnej hodnoty citovaných nehnuteľností stanovenú znaleckým posudkom č. 174/2014 vyhotoveným Ing. Petrom Vinklerom vo výške:

-	2102,40 € za pozemok parc. č. 5934/2
-	1892,20 € za pozemok parc. č. 5934/3
-	1997,30 € za pozemok parc. č. 5934/5
-	1997,30 € za pozemok parc. č. 5934/6
-	1997,30 € za pozemok parc. č. 5934/7

; za podmienok:

-	kúpna zmluva bude kupujúcimi podpísaná v lehote 30 dní odo dňa schválenia uznesenia v miestnom zastupiteľstve a kúpna cena bude uhradená v lehote 5 dní odo dňa podpísania kúpnej zmluvy všetkými zúčastnenými stranami; v prípade, že kúpna zmluva nebude kupujúcimi v uvedenej lehote podpísaná a kúpna cena všetkými zúčastnenými stranami uhradená, toto uznesenie stratí platnosť.

-	s pripomienkami

-	bez pripomienok

DÔVODOVÁ  SPRÁVA

Magistrát hl. m. SR Bratislavy postúpil v roku 2012 na mestskú časť Bratislava – Nové Mesto žiadosť manželov Vittekovcov zo dňa 14.12.2011 o odkúpenie pozemku registra „C“ KN parc. č. 5934/5, zastavané plochy a nádvoria, o výmere 19 m2, v k.ú. Vinohrady, na ktorom je postavená garáž súp. č. 4431 vo vlastníctve žiadateľov. Žiadatelia svoju žiadosť odôvodnili práve tým, že na pozemku je postavená garáž v ich vlastníctve.

Táto garáž sa nachádza v súbore šiestich stavieb garáží postavených na pozemkoch                 parc. č. 5934/2, 5934/3, 5934/4, 5934/5, 5934/6, 5934/7, pričom pozemok parc. č. 5934/4 je už vo vlastníctve vlastníka na ňom postavenej garáže.

Na pozemku parc. č. 5934/2 je postavená garáž súp. č. 5087 zapísaná na LV č. 3604 vo vlastníctve MVDr. Ota Orbana s manželkou. Na pozemku parc. č. 5934/3 je postavená garáž súp. č. 5088, zapísaná na LV č. 872 vo vlastníctve Ing. Petra Ružičku. Na pozemku parc. č. 5934/5 je postavená garáž súp. č. 4431, zapísaná na LV č. 3473 vo vlastníctve RNDr. Mariana Vitteka s manželkou. Na pozemku parc. č. 5934/6 je postavená garáž súp. č. 13224, zapísaná na LV č. 6581 vo vlastníctve MUDr. Anny Mošaťovej. Na pozemku parc. č. 5934/7 je postavená garáž súp. č. 5092, zapísaná na LV č. 3759 vo vlastníctve RNDr. Róberta Fekára s manželkou.

MUDr. Anna Mošaťová je vydatá a je výlučnou vlastníčkou garáže súp. č. 13224 na pozemku                 parc. č. 5934/6 z dôvodu, že uvedenú garáž nadobudla na základe dedičstva. Podľa vyjadrenia MUDr. Mošaťovej táto nemá zrušené ani zúžené bezpodielové spoluvlastníctvo manželov a má záujem nadobudnúť pozemok pod garážou spolu s manželom do bezpodielového spoluvlastníctva manželov v súlade s § 143 Občianskeho zákonníka.

Hlavný architekt mestskej časti súhlasil s odpredajom pozemkov za predpokladu, že budú odpredané súčasne vlastníkom všetkých garáží. Následne boli oslovení všetci vlastníci garáží, ktorí  prejavili záujem pozemky pod garážami odkúpiť.

Miestnou radou mestskej časti bolo v roku 2012 schválené uznesenie, že súčasne s prevodom pozemkov pod garážami sa vlastníkom garáží má previesť aj pozemok parc. č. 5934/13 pred garážami. Rovnako rozhodla miestna rada aj v roku 2014.

Vlastníci garáží predbežne súhlasili aj s odkúpením pozemku pred garážami, ktorý bol následne rozdelený geometrickým plánom na jednotlivé prístupové pozemky (parc. č. 5934/16, 17,18,19,20,21,22) ku každej garáži. Avšak po oboznámení sa s cenou pozemkov stanovenou znaleckým posudkom sa niektorým z vlastníkov garáží zdala cena neprimerane vysoká, najmä vzhľadom na to, že pod pozemkami vedú inžinierske siete, ktoré musia byť kedykoľvek verejne dostupné, a preto tieto pozemky nemôžu plnohodnotne využívať, oplotiť ich alebo iným spôsobom zabrániť vstupu na ne tretím osobám. Kúpa uvedených pozemkov teda pre nich nemá žiadny praktický význam a vlastníci garáží požiadali mestskú časť o opätovné prerokovanie tejto záležitosti s tým, že by mali záujem odkúpiť len pozemky pod garážami. Súčasne vlastníci garáží uviedli, že sa starajú o čistotu a schodnosť pozemku pred garážami tak ako im to vyplýva aj z platného VZN o dodržiavaní čistoty a poriadku. 

Všetci vlastníci garáží majú záujem o kúpu pozemkov pod garážami za cenu stanovenú znaleckým posudkom.

Náklady mestskej časti na vyhotovenie znaleckých posudkov na určenie všeobecnej hodnoty pozemkov (znaleckého posudku č. 89/2012 v sume 420 € s DPH a znaleckého posudku č. 174/2014 v sume 360 € s DPH) budú uhradené kupujúcimi v plnej výške, pričom suma bude rozpočítaná na jednotlivé garáže rovným dielom.

K odpredaju pozemkov parc. č. 5934/2, 5934/3, 5934/5, 5934/6, 5934/7 bol dňa 16.12.2014 udelený  predchádzajúci súhlas primátora hlavného mesta SR Bratislavy, ktorý platí 12 mesiacov odo dňa podpisu.

V súlade s § 9a ods. 8 písm. b) zákona č. 138/1991 Zb. o majetku obcí v znení neskorších predpisov (ďalej len zákon o majetku obcí) ustanovenia odsekov 1 až 7 sa nepoužijú pri prevode majetku obce, ak sa jedná o pozemok zastavaný stavbou vo vlastníctve nadobúdateľa.